โบรกฯ แนะสะสม BCH เข้าพอร์ต พลิกวิกฤตเป็นโอกาสรับอานิสงส์ “ฝุ่น PM 2.5”
โบรกฯ แนะสะสม BCH เข้าพอร์ต พลิกวิกฤตเป็นโอกาสรับอานิสงส์ "ฝุ่น PM 2.5"
โบรกฯ แนะสะสม BCH เข้าพอร์ต พลิกวิกฤตเป็นโอกาสรับอานิสงส์ "ฝุ่น PM 2.5"
22 ม.ค. 2563

จากสถานการณ์ค่าฝุ่น PM 2.5 ในเขตกรุงเทพมหานครและปริมณฑลค่อนข้างรุนแรง และส่งผลกระทต่อสุขภาพของประชาชน ดังนั้น “ข่าวหุ้นธุรกิจออนไลน์” ทำการสำรวจข้อมูลและบทวิเคราะห์เกี่ยวข้องกับหุ้นบริษัท บางกอก เชน ฮอสปิทอล จำกัด (มหาชน) หรือ BCH หลังมีนักวิเคราะห์มองว่า BCH ซึ่งดำเนินธุรกิจโรงพยาบาลนั้นจะได้รับอานิสงส์จากเหตุการณ์ที่เกิดขึ้น โดยจะทำให้จำนวนผู้เข้ามารับบริการเพิ่มขึ้น
โดย นักวิเคราะห์ บล.เอเซีย พลัส ระบุในบทวิเคราะห์ แนะนำให้นำหุ้น BCH เข้าพอร์ต ประเมินราคาเป้าหมายที่ 22.10 บาท/หุ้น โดยประเด็นเรื่องปัญหาฝุ่น PM2.5 ที่รุนแรงมากขึ้น สถานการณ์แวดล้อมดังกล่าวทำให้ฝ่ายวิจัยบล.เอเซีย พลัส คิดถึงหุ้นในกลุ่มโรงพยาบาล ซึ่งน่าจะเป็นผู้ได้ประโยชน์จากภัยคุกคามทางสุขภาพที่เกิดขึ้น นอกจากกลุ่มโรงพยาบาลบางส่วนยังได้ประโยชน์จากการปรับอัตราค่าบริการรายหัวจากประกันสังคม ซึ่งในที่นี้หุ้น BCH น่าจะมีความโดดเด่นมากที่สุด ฝ่ายวิจัยจึงตัดสินใจในหุ้นดังกล่าวเข้าไว้ในพอร์ตด้วยน้ำหนัก 10%
ทั้งนี้แนะลงทุนกลุ่มหุ้น Defensive ที่ได้ Sentiment จากประเด็นโรคระบาดโคโรนา รวมถึงฝุ่น PM2.5 คือ หุ้นร.พ. ที่มีพื้นฐานแข้งแกร่ง ชื่นชอบ BCH, CHG, และ BDMS รวมถึงกลุ่มหุ้นปันผลสูง ถือเป็นเกราะป้องกันความผันผวนของตลาด
ส่วน นักวิเคราะห์ บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” ปรับราคาเป้าหมายเพิ่มเป็น 23.20 บาท/หุ้น จากเดิมที่ 22.50 บาท โดยคาดว่ากำไรสุทธิของ BCH ในปี 2563 จะอยู่ที่ 1.45 พันล้านบาท เติบโต 24.4% เมื่อเทียบจากปีก่อน หลังจากที่ปรับเพิ่มประมาณการกำไรขึ้นจากเดิม 3.5%
ทั้งนี้ปัจจัยสำคัญที่ช่วยหนุนการปรับประมาณการกำไรปี 2563 คือการปรับเพิ่มค่ารักษาพยาบาลขั้นพื้นฐานรายหัวขึ้นอีก 9.3% เป็น 1,640 บาท/ราย/ปี ซึ่งจะทำให้รายได้ของ BCH เพิ่มขึ้น 3.3% และทำให้กำไรสุทธิเพิ่มขึ้น 3.5% จากประมาณการเดิม นอกจากนี้ ยังเป็นห่วงน้อยลงกับประเด็นการจ่ายค่า HCC ในปี 2563-64